【名家給力場】美國加息周料明年中完結
【Now財經台】美元強勢嘅幕後推手其實係聯儲局,因為局方要透過加息遏制幾十年嚟罕見嘅高通脹 ,喺咁急速及大手加息下,一定會經濟增長構成壓力,但某程上係聯儲局樂見,局方近期嘅言論十分鷹派,畀人一種不惜一切嘅感覺,但聯儲局會唔會因應經濟情況及前景,調整加息策略?
資深銀行家王仕雄指,睇返美國CPI及PPI走勢,估計年底前聯儲局會繼續加息,若明年第1季度通脹緩和,加息步伐可能會放慢,佢又認為,美國加息周期將會喺明年中完結,而美元嘅強勢去到明年中亦應該結束。
面對市況大幅波動,加上息口持續向上,投資者應該點部署?王仕雄認為,投資者應分散投資,投資組合中應包括股票、債券及另類投資等,佢又話,高槓桿公司要避開,亦唔睇好黃金前景。